বিলাইছড়িতে কথিত নির্যাতিত দুই কিশোরীর নাম ভাঙিয়ে ফায়দা লুটতে ব্যস্ত বিশেষ মহল রাণী মাতার জবানে যা জানতে পেরেছিলাম যে, ঐ রাতে নিরাপত্তা বাহিনীর চারজন সদস্য প্রথমে মেয়ে দু’জনের বাবা-মাকে জিজ্ঞাসাবাদের জন্যে নিয়ে যায়। পরে দুইজন ঘরের ভিতরে এসে বড় বোনকে ধর্ষণ করে এবং ছোট বোনকে যৌন হয়রানি করে। এরপর যখন তাদের মধ্যে একজন ছোটজনকে ধর্ষণের চেষ্টা করে, তখন সে চিৎকার করে উঠে। হাসপাতালে ভর্তির সংবাদ পেয়ে রাণীমাতা যখন তাদের দেখতে যান, পুলিশ প্রথমে তাদের অনুমতি দিতে চায়নি। যদিও রাণীমাতার সাথে যুক্তিতর্কে না পেরে পরে দেখা করতে দিতে বাধ্য হয়। মেয়ে দু’জনের মেডিকেল টেস্ট ২৩ তারিখে হয়ে যাওয়ার পরেও ২৪ তারিখে ডাক্তার পুনরায় তাদের পরীক্ষা করছিলেন, কারণ বড়বোনের ঐদিনও ব্লিডিং হচ্ছিল।